
                  R E F E R A T  D E  A P R O B A R E
privind aprobarea Studiului de fundamentare, a Caietului de sarcini şi a Contractului - cadru de delegare a gestiunii, prin concesiune, a activităților ”măturatul, spălatul şi stropitul căilor publice din localitate, inclusiv colectarea
 şi transportul deşeurilor de pământ şi pietre provenite de pe căile publice la 
depozitele de deşeuri, precum şi a deşeurilor provenite din coşurile stradale
 la depozitele de deşeuri şi/sau la instalaţiile de tratare” și ”curăţarea şi 
transportul zăpezii de pe căile publice din localitate şi menţinerea 
în funcţiune a acestora pe timp de polei sau de îngheţ” din cadrul 
serviciului de salubrizare al Municipiului Brad, 
județul Hunedoara



	Serviciul public de salubrizare a localităților face parte din sfera serviciilor comunitare de utilități publice, se desfășoară sub controlul, conducerea sau coordonarea autorităților administrației publice locale și se organizează pentru satisfacerea nevoilor comunităților locale ale unităților administrativ - teritoriale.
În vederea respectării prevederilor Legii nr. 101/2006 a serviciului de salubrizare a localităților, ale O.G. nr. 21/30.01.2002 privind gospodărirea localităţilor urbane şi rurale se impune demararea procedurii de concesionare a Serviciului public comunitar de salubrizare al Municipiului Brad pentru activitățile: ”măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare” și  ”curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ”. 
În conformitate cu prevederile art. 7 și 8 din Legea nr. 100/2016 privind concesiunile de lucrări și concesiunile de servicii și ale art. 11 din Hotărârea Guvernului nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări și concesiune de servicii din Legea nr. 100/2016 privind concesiunile de lucrări și concesiunile de servicii, autoritatea contractantă are obligația de a elabora un Studiu de fundamentare a deciziei de concesionare în orice situație în care intenționează să atribuie un contract de servicii pe termen lung.	
Astfel, a fost elaborat Studiul de fundamentare a deciziei de concesionare a gestiunii
serviciului public de salubrizare care reprezintă faza premergătoare procedurii de
atribuire a contractului de concesiune.
Acest Studiu a fost realizat în conformitate cu prevederile legale cuprinse în
Hotărârea Guvernului nr. 867 din 16 noiembrie 2016 pentru aprobarea Normelor
metodologice de aplicare a prevederilor referitoare la atribuirea contractelor de
concesiune de lucrări și concesiune de servicii din Legea nr. 100/2016 privind
concesiunile de lucrări și concesiunile de servicii.
Prin acest Studiu s-a concluzionat faptul că varianta prin care serviciul este prevăzut a se realiza, respectiv prin atribuirea unui contract de concesiune de servicii, este mai avantajoasă în raport cu varianta prin care serviciul este prevăzut a se realiza
prin atribuirea unui contract de achiziție publică.
              Pentru prestarea corespunzătoare a acestor activități, tarifele se fundamentează conform prevederilor art.11 alin. 1 lit. b din Ordinul ANRSC nr. 640 din 30 septembrie 2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare.
Valoarea maximă estimată a achiziţiei, în faza de pre-achiziție,  pentru aceste activități, pe o perioadă de 60 luni, este de 8.000.000 lei (fără T.V.A.).
Costurile cu prestarea acestor servicii vor fi suportate din bugetul local al Municipiului Brad – cap. ”Cheltuieli curente – SALUBRIZARE ȘI SITUAȚII DE URGENȚĂ”.
Serviciile vor fi achiziţionate de la un operator economic care va face dovada competenţei tehnico-organizatorice, a celei privind calificarea personalului şi a asigurării unei dotări tehnico-materiale adecvate, prin care să garanteze capacitatea de a presta serviciul la nivelul parametrilor cantitativi şi calitativi prevăzuţi în regulamentul serviciului de salubrizare şi pentru toate tipurile de activităţi contractate.
Decontările se vor face după prestarea serviciilor și acceptarea situațiilor de plată de către beneficiar din bugetul alocat în acest sens.
În conformitate cu prevederile art. 29 alin. 6 și art. 49 alin. 3 din Legea nr. 51/2006 a serviciilor comunitare de utilități publice, republicată, operatorul căruia i se va atribui contractul de achiziție publică este obligat să solicite obținerea autorizației A.N.R.S.C. pentru efectuarea serviciilor menționate anterior și să obțină licența în termen de maxim 90 zile de la semnarea contractului. 
În contextul celor de mai sus am inițiat prezentul proiect de hotărâre prin care am propus aprobarea Studiului de fundamentare, a Caietului de sarcini şi a Contractului - cadru de delegare a gestiunii, prin concesiune, a activităților ”măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare” și ”curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ” din cadrul serviciului de salubrizare al Municipiului Brad, județul Hunedoara, prin procedura prevăzută de art.73 din Hotărârea 867/2016 privind aprobarea Normelor metodologice de aplicare a prevederilor referitoare la atribuirea contractelor de concesiune de lucrări și concesiune de servicii din Legea 100/2016 privind concesiunile de lucrări și concesiunile de servicii cu modificările ulterioare, respectiv  ”procedură simplificată ” și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, împuternicirea Primarului Municipiului Brad să semneze contractul de concesiune.	
În susţinerea propunerii mele invoc prevederile art. 2 alin. (3) lit. k) și lit. l), art. 6 alin. (1), art. 8, art. 12 alin. (1) lit. b), alin. (2), alin. (3), art. 14 alin. (1), alin. (2), alin. (3) și art. 21 din Legea nr. 101/2006 a serviciului de salubrizare a localităților, republicată, cu modificările și completările ulterioare, ale art. 1 alin. (2) lit. e), art. 2 lit. e), art. 3 alin. (1), art. 8 alin. (1), alin. (2), alin. (3) lit. d), lit. d^1, lit. i), art. 22 alin. (1), alin. 1^1, alin. (2) lit. b), alin. (3), art. 23 alin. (1), art. 29 alin. (1),  alin. (2), alin. (6), alin. (8) lit. a), alin. (9), alin. (10), alin. (11), alin. (13), art. 30, art. 32 alin. (3) și art. 49 din Legea  nr. 51/2006 a serviciilor comunitare de utilităţi publice, republicată cu modificările și completările ulteiroare, ale art. 11, art. 16, art. 50 alin. (1), alin. (2), alin. (5), alin. (6), art. 71 alin. (1), alin. (2) art. 86 din Legea nr. 100/2016 privind concesiunile de lucrări şi concesiunile de servicii, ale art. 73 - 75 din Normele metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii aprobate prin H.G. nr. 867/2016, cu modificările și completările ulterioare, precum și ale  ale art.129 alin. (1) lit. d), alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare.

